האן קאנג

האן קאנג (בקוריאנית: 한강; נולדה ב-27 בנובמבר 1970) היא משוררת וסופרת דרום קוריאנית. ספרה המפורסם ביותר הוא "הצמחונית", אשר תורגם לשפות רבות וזכה בפרס בוקר הבינלאומי ביחד עם מתרגמת הספר מקוריאנית דבורה סמית'.

ביוגרפיה 
האן קאנג נולדה בקוואנגג'ו, קוריאה הדרומית. כשהייתה בת 10 עברה עם משפחתה לסיאול, בירת קוריאה הדרומית ושם גדלה. להאן שלושה אחים. כבר בגיל 14 ידעה שתרצה להיות סופרת. מיד עם סיום לימודי התיכון החלה ללמוד ספרות קוריאנית עכשווית באוניברסיטת יונסי. ב-1993 היא פרסמה את שירים וסיפורים קצרים ראשונים אינטרוספקטיביים שזכו לתשבחות ופרסים. היא המשיכה בהתבוננות הפנימית ואף פנתה לבודהיזם. בחורף 1994 פרסמה האן קאנג את הסיפור הקצר, "Red Anchor" (עוגן אדום) וזכתה בפרס בתחרות הספרות  'Seoul Shinmun Spring Literary Contest' וב-1995 פרסמה את אסופת סיפורים קצרים ראשונה בשם Yeosu.

האן מדגישה בראיונות שהיא החלה לכתוב בשנה הראשונה בה הנשיא בדרום קוריאה נבחר על ידי אזרחים ולא על ידי הצבא מאז המהפכה הצבאית של פארק צ'ונגהי ב-1961 והמצב הפוליטי החדש מאפשר לה ולסופרים דרום קוראנים נוספים לייצר כתיבה מסוג חדש. בתחילת שנות השלושים לחייה היא סבלה מכאבים בלי מוסברים בידיים שגרמו לה סבל רב. במשך שלוש שנים היא כתבה רק על ידי הקשה עם עט על המקלדת.

 בשנת 1998 השתתפה האן קאנג בתוכנית הכתיבה הבינלאומית באוניברסיטת איווה במשך שלושה חודשים בהמועצה הקוריאנית לאומנויות.

ספרה המפורסם ביותר הוא "הצמחונית" (אנגלית: The Vegetarian; קוריאנית: 채식주의자), שיצא לאור בשנת 2007. הספר מספר על אישה "רגילה" ששמה יונג הי שמחליטה להיות צמחונית. היא רואה בצמחונות דרך להימנע מלעשות רע, ולטהר את עצמה. לדעתה אכילת בשר מסמלת את האלימות של בני האדם. יונג הי, מתחילה להזדהות כצמח, להפסיק לאכול בכלל ואחר כך גם לנסות לצאת מגבולות הגוף הגשמי שלה ולהפוך לעץ. חלק מההשראה של האן קאנג לכתיבת הספר הוא משפט של יי סאנג, משורר קוריאני:

"הצמחונית" תורגם לשפות רבות, וזהו הספר היחיד של האן קאנג שתורגם לעברית (בהוצאת סאגה), עובד לסרט קולנוע, זכה בפרס הבוקר הבינלאומי נבחר על ידי הניו יורק טיימס לאחד מעשרת הספרים הטובים לשנת 2016.

האן מציינת את התקוממות קוואנגג'ו כאירוע מכונן בחיי משפחתה ושהשפיעה עמוקות גם על יצירתה. במאי 1980, סטודנטים ואזרחים יצאו לרחובות במחאה של המשטר הצבאי מאז עלייתו לשלטון של הנשיא Chun Doo-hwan. המהומות דוכאו על ידי הצבא ביד קשה ומאות אזרחים נהרגו. משפחה של האן עזבה את העיר כשנה לפני פרוץ ההתקוממות. הוריה של האן הרגישו "אשמת ניצולים". ספרה Human Acts (מעשיים של בני אדם) נפתח בתיאור ההתקוממות.

האן קאנג הגיעה ממשפחה ספרותית, אביה ואחיה עסקו בספרות והיא הייתה מוקפת בספרים מאז היותה ילדה קטנה.

כיום האן קאנג נשואה לפרופסור קיו הי, מבקר אומנות ויש לה בן.

היא מלמדת כתיבה יצירתית במכון לאומנויות בסיאול, וכותבת סיפורים ורומנים.

יצירתה

ספרים 
 Black Deer - 1998
 Your Cold Hands - 2002
 2007 - הצמחונית תרגום מאנגלית שרון קרמנר, הוצאת סאגה, 2017
 Breath Fightin - 2010
 Greek Lessons-  2011
 Human Acts - 2014
 The White Book - 2016

שירים 
 Winter In Seoul 1993
 2013 - "I put the evening in the drawer"

סיפורים קצרים 
 Red Anchor -  1994
 Yeosu -  1995
 Fruits of My Woman -  2000
 Fire Salamander -  2012

פרסים 
 1999 - The 25th Korean Novel Award – עבור הנובלה "Baby Buddha" .
 2000 - Today’s Young Artist Award מ - Culture Ministry Korea .
 2005 - YiSang Literary Award  עבור  “Mongol Spot'”.
 2010 - Dongri Literary Award  עבור  "The Wind is Blowing".
 2014 - Manhae literary prize עבור הרומן "Human acts".
 2015 - Hwang Sun-won literary award עבור הנובלה "While One Snowflake Melts".
 2016 -  הבוקר הבינלאומי עבור הרומן "הצמחונית" ביחד עם המתרגמת דבורה סמית'.

קישורים חיצוניים

 
 אתר סימניה
 אתר טקסט

הערות שוליים 

סופרים קוריאנים
משוררות
סופרות
דרום קוריאניות שנולדו ב-1970